godaften alle sammen.. Jeg er ved at helgardere mig på sommerens luner - har to nøjsømme heste, som heldigvis aldrig har været forfangne, MEN de bliver begge MEGET runde i løbet af ingen tid om sommeren. Derfor har jeg fået lavet mig en rigtig fin jordfold som jeg selvfølgelig glæder mig til at afprøve til forår/sommer. Men så tænker jeg lidt, hvad er bedst mht. hvor lang tid/hvornår de skal stå der? Er det bedst de står der hele dagen og så fri adgang til græsset om natten eller omvendt? De vil få wrap når de er på jordfolden - dog ikke ad.lib. Hvad gør i?? det skal nævnes at jeg tager hjemefra om morgene halv 7 og er nole dage tidligst hjemme omkring halv 3-3. andre dage først senere.
Jeg har to nøjsomme haflingere, som skal bo i løsdrift med jordfold, når vejret bliver til det. min plan er at lukke dem på græs, nogle timer hver dag og ellers vil de have halm og hø i slowfeeder til rådighed på jordfolden. De har aldrig været forfangne, men jeg vil ikke tage chancen oveni er jeg ikke interesseret i at have fede heste, da det hverken er sundt for dem eller særligt praktisk mht. sadel osv.
jeg har en pony som var forfangen i sommers. Den har nu tabt sig rigtig meget, den ser faktisk helt godt ud for første gang i mange år. Jeg overvejer at lade den gå på jordfold ind til sidst juni/start juli. Og så først starte indgræsning der. Men aner ikke om det er godt nok. Heldigvis har vi ikke voldsomt meget græs til de 3 heste der er der.
Hos os går de fra ca midt i maj på græs om dagen, og på jord fold om natten med frøgræs/halm, netop for ikke at blive for tykke. /Hanne
varmblodshopper - der er i arbejde - bliver græsset ind om dagen. Når de kan gå 8 timer på græs, ryger de på græs om natten og jordfold om dagen. -Jordfolden er så med hø/wrap i fri mængde. Det har så også den fordel, at jeg ikke skal arbejde med en græsfed hest. Opdrættet går døgnet rundt, når de har nået de 8 timer. Hvis hestene er godt i gang med arbejde, kan de ryge på døgngræs efter 1. juli, når de store marker er kommet i gang efter hø-høsten. Ellers holdes de på de 8-12 timer om natten. Cirkelinemus   .
Jeg ville give dem en smule hø 2-3 gange om dagen, og ellers adgang til lidt halm. Helst alm. byghalm. Jeg har ikke sundhest-listen ved hånden, kan ikke huske, om det er præcis dobbelt så fedende med frøgræshalm. Har også to, der ikke kan tåle græs, satser på, de kan gå på en mindre, nedgnavet fold de første 2 måneder, og så samme princip som jeg skrev først.
Fruktanindholdet i græsset er lavest fra solnedgang til solopgang, derfor anbefales det at især disponerede eller tidligere forfangne heste primært lukkes på græs om natten. Stresset græs og nedbidt græs har vist sig i det hele taget at have et højt fruktanindhold.
Når mine skal græsses ind, gør jeg det sent om aftenen eller tidligt om morgenen. Når de er blevet vant til græsset, går de på jordfold om dagen og græs om natten. Omkring august får de også græsset at gå på om dagen. Nu har de stalden de kan gå ind i hele dagen, og også om natten, når den tid kommer, så faktisk er de meget sjældent ude om dagen. Der står de hellere inde i stalden hvor de er fri for div. insekter. Så både hestene og jeg er tilfredse med tidspunktet mht til græs mm 
Jeg har en vallak på 16 år, som er temmelig svær at fede op for tiden. Jeg har fået fortalt at ældre heste ikke må få for meget protein, og det godt godt kan være en af faktorerne til at den har svært ved at tage på? Med den foderplan min hest kører på nu, er hans behov dækket ind med 167%   Jeg bruger PC Horse og i følge den er 167% stadig i optimalområdet. Bør jeg være nervøs? eller skal jeg se om jeg kan begrænse mængden af protein. Foderplanen ser således ud: 400 gram lucerne 500 gram RC 1000 gram D&H Build Up 500 gram Mash 13 kg. wrap 70 gram tørgær og så går han på græs, men der er nu ikke så meget at tage af, så han har wrap med på folden også... Hvad er jeres erfaring?
Du skriver ikke, hvor meget han arbejder eller hvad han vejer - men jeg har prøvet at lægge ham ind som 500 kg. med ca. 1 times skridt, trav og galop arbejde pr. dag. Ligeledes wrappen, der har jeg tastet nogle gennemsnitstal ind, da jeg ikke kender din analyse. Mit foderprogram er uenig med dit  Iflg. mit program skal din hest have 86 MJ pr. dag. Med det foder du giver ham er han oppe på 115 MJ pr. dag, så det er ikke MJ/FE der mangler. Vejer han 600 kg. skal han have 100 MJ pr. dag. Ligeledes siger mit program, at han ligger for højt i både protein, calcium, fosfor og magnesium, for blot lige at nævne nogle nøgletal. Jeg får først foderplanen til at se ok ud, uden overforsyning, hvis jeg undlader mash'en og går ned på 100 g. RC og 300 g. lucerne pr. dag. Ved at undlade og skære ned, får han 107 MJ pr. dag, stadig nok til at han burde tage på og proteinindholdet ser også okay ud. Dog ligger selenindtaget i den lave ende. Hvis det var mig, ville jeg nok skifte RC'en ud med et rent vitamintilskud uden tilsat protein og med et selenindhold på 10 mg. pr. kg. stedet for RC's 5 mg. så passer planen fint  Mit program regner efter KER normerne. :)
Hej Min gamle hest blev også svær at fodre på i den alder. Den havde eller altid været ved godt huld, men tabte sig meget. Vi supplerede med rigeligt godt hø, og så fik den tjørnemøllens mix + hel havre. Nu er det nogle år siden, så jeg kan ikke huske mængderne. Sommergræs var absolut ikke en mulighed, den havde behov for at komme på stald om natten og blive fodret flere gange om dagen. Hilsen Dixonfan
Jeg er ikke ekspert, men ved da lidt om grønpiller. De skal blødes op 1:3. Dvs. 1 del grønpiller og 3 dele vand. De skal vel blødes op i nogle timer. Tror gerne de må stå natten over. Ja, hestene skal have vitaminer/mineraler ved siden af. Grønpiller kan ikke erstatte hø/wrap, men kan bruges som supplement. Hvor meget hestene skal have, er op til den enkelte. Mine får f.eks. 300 gram roepiller (bare for at du har noget at sammenligne med) Og ja, det kan godt bruges til heste, der er lidt for tynde. Men, tror ikke det feder særlig meget. Så der skal nok noget andet til også
jeg har fodret min hoppe (som var meget tynd) op med græspiller, her er det vigtigt at understrege jeg taler om græspiller og ikke grøntpiller... grøntpiller som man kan købe dem ved en foderstof er fyldt med alt muligt og er egentlig mest velegnet til køer osv, ikke til heste... man kan godt fodre med grønt/græs piller uden at fodre ekstra kraftfoder, men vitaminer/mineraler skal de have ekstra.. det kommer an på hvad det er for nogen grønt-græs piller man har hvor meget vand der skal i og hvor længe de kan/skal stå... dem jeg fodrede med i sommers (græspiller) skulle bare lige dækkes i spanden og skulle stå min 10 min, maks 24 timer.. dem jeg har nu skal stå min 1 time og maks 12 (ellers bliver de "klamme" helt udblødte) de skal også have noget mere vand for at få den konsistens jeg vil have... jeg blander lucerne i mine "piller" for at få mere struktur i foderet...
Her er der lidt omkring hvad grønpiller indeholder. Taget fra en hjemmeside: " " Nå, det var det jeg lige fandt på nettet.... Jeg fodre selv med grønpiller fra mølleren (ved siden af hippolyt og pre alpin). Det skal blandes 1:3/1:4, og jeg plejer altid at koge halvdelen af vandet, ellers bløder de ikk særlig hurtigt op, og så får han det med det samme. Desuden skal der tildeles vitaminer/mineraler ved siden af. Min hest er f.eks. dækket ind af hans hippolyt foder. derudover synes jeg ikke at man kun skal fodre med grønpiller. Jeg bruger kun grønpiller som supplement til hans alm. foder. Og han får ligeså mange kg. wrap uanset om han ville få grønpiller eller ej, da jeg ikke mener at det som sådan kan erstatte rigtig grovfoder. Min får 3 kopper (the kopper) grønpiller og så vand udover, 1 gang om dagen.
der er ca ligeså mange foderenheder i grøntpiller som der er i roepiller så der skal en stor mængde til at få dækket behovet hos en hest hvis det er eneste foder.. nej det kan ikke erstatte wrap eller hø. konsistensen må gerne være splattet. dette er ikke et opfedningsfoder, men et supplement. der skal tilsættes mineraler og vitaminer rie: det var en sjov bemærkning at grønpiller ikke er til heste, da det jo er lucerne presset i piller...... men du mener måske heller ikke at lucerne er hestefoder??? desuden kunne jeg godt tænke mig at vide hvad for noget mærkeligt noget du mener der er i disse hersens grøntpiller?? mvh louise
Hej Har nogle erfaring Horselux foder, hvordan fodre i med det og er det økonomisk at fodre med? bruger i noget ekstra tilskudsfoder ved siden af? Tjørnemølle er der nogle der har gode erfaringer med det? bruger breeder lige nu som suplement til min gamle hest, men hvad bruger i? jeg er interesseret i foder til konkurrencehest, foldbums, hest der skal til og igang med ridning, og den gamle hoppe, så jeg er lidt træt af hvis jeg skal til og have 100 forskellige ting at fodre med, lige nu fodre jeg med havre, lucerne, horsebalance, breeder, hø, og halm. Dodson Horrel har jeg også brugt til min konkurrencehest som tilskudsfoder for at få mere knald på, og det var både hesten og jeg glade for, men det er jo temmelig peberet i forhold de 2 ovenstående mærker og egentlig ville jeg gerne samle mit foder til et mærke, så jeg ikke skal købe så mange forskellige steder.
Brugte Horselux, der hvor Kasmir var opstaldet før.. Brugte Horselux Easy, Horselux lucerne samt Horselux fiberpiller... Har rigtig god erfaring med det. Let at bruge, hestene elskede det og de så rigtig godt ud... Og så syntes jeg det var en fin fin pris på produkterne....
tm raket er godt til alle slags heste, det dækker super godt. og så kan du jo selv supplere op med havre og lucerne efter huld og behov;) horselux easy dækker også fint men det er meget smuldret og en meget uens blanding i forhold til piller men ja to prisbillige og godt dækkende tilskudsfodre. og ved 600g er én stor hest dækket med vit/min så det er jo nemt mvh louise
hejsa i går da jeg tog hesten ind syntes jeg den så lidt mat ud, tænkte at pga det gode vejr havde den det nok for varmt under ulddæknet,så det kom af. da de kommer ind vil hun ikke spise sit krybbefoder sit hø eller drikke, jeg tænker straks kolik og går en tur med hende. dette giver ingen bedring, men hun viser heller ingen andre koliktegn. jeg tjekker hende løbende igennem aftenen og natten og hun udviser stadig ingen tegn på kolik. hun sveder ikke, hun puster ikke hun står bare og ser "nedtrykt" ud, og der er kommet alm afføring. kl 7 er der stadig ingen bedring men kl 8 har hun pludselig spist sit krybbefoder og vrinsker på mere da ponyen får morgenmad, dette spises også. hun kommer af med tis(meget gult) og skraber for at komme på fold, derude stiller hun sig og spiser hø. men hun drikker stadig ikke og ser stadig meget "syg" ud (det skal siges at hun normalt drikker 70 liter i døgnet) eftersom hun er i "bedring" er dyrlægen afventende. men hvad hulen kan det være ?( der er ingen snot eller hævelser eller sår af art) og hvor længe kan den tåle ikke at få noget at drikke?? mvh louise
De skal drikke. Jeg har ind imellem også observeret ret gult tis hos mine her i vinter. Så har de fået lidt ekstra salt. De får til daglig ½-½ spsk salt, alt efter hvad foderplanen kræver. En spsk er normalt, når de får fuldfoder, medmindre der er et rimeligt niveau at natrium og clorid i. (Min tm hors balance giver plagen halvdelen af hendes behov, det er det meste, jeg har set i indhold). Jeg putter også vand i foderet. Bruger dog ikke roepiller eller mash mere, så det ryger direkte i alm. foder. Hvilket gør, de får bedre ædelyst. (Det er nemmere at spise, når slimhinderne ikke er udtørret pga. mangel på væske. ) Og så er der det gamle råd med at putte æbler (gerne små) e.l. i en stor spand med vand. De kan ikke få fat i dem, før de har drukket vandet - jo, hvis de er meget smarte. 
Jeg stod med en pony på en varm sommerdag, hvor den så rigtig sløv ud! Den nægtede simpelthen at drikke! jeg tog den med hen til vaskepladsen og proppede vanslangen i munden på den så jeg var sikker på at den fik vand. Efter et par sek. begyndte den selv at drikke. Måske du skulle prøve det samme og så se om ikk den vil drikke. Eller tag noget foder, hæld vand i og æble juice og se om ikk den vil drikke/spise det.
så har dyrlægen været der og taget en blodprøve, da hun stadig var sløj og intet havde drukket. hun kunne dog ikke finde nogen forklaring før hun nåede til tandkødet som var helt gult. så hun har nu fået smertestillende, antibiotoka og vitaminkur og så håber hun på at hesten kan overleve indtil svaret kommer på blodprøven. hun troede det var leveren eller nyren der var ved at sætte ud så en aflivning er nok enden på det. men nu må vi afvente og se og håbe på at hun ikke bliver ringere. mvh louise
Godt du fik dyrlægen ud! har du prøvet at "tvinge" vand i hende som jeg skrev?